CELEX: 32021D1221(01)
Language: hu
Date: 2021-12-20 00:00:00
Title: A Bizottság határozata (2021. december 20.) az (EU) 2021/695 európai parlamenti és tanácsi rendelet alapján a hetedik keretprogram, a Horizont 2020, a Horizont Európa és az Euratom-programok keretében végrehajtott intézkedésekhez létrehozott kölcsönös biztosítási mechanizmussal kapcsolatos pénzgazdálkodásról 2021/C 514 I/03

2021.12.21.   
               
               
                  HU
               
               
                  Az Európai Unió Hivatalos Lapja
               
               
                  CI 514/6
               
            
         A BIZOTTSÁG HATÁROZATA
         (2021. december 20.)
         az (EU) 2021/695 európai parlamenti és tanácsi rendelet alapján a hetedik keretprogram, a Horizont 2020, a Horizont Európa és az Euratom-programok keretében végrehajtott intézkedésekhez létrehozott kölcsönös biztosítási mechanizmussal kapcsolatos pénzgazdálkodásról
         (2021/C 514 I/03)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Atomenergia-közösséget létrehozó szerződésre,
         tekintettel a Horizont Európa kutatási és innovációs keretprogram létrehozásáról, valamint részvételi és terjesztési szabályainak megállapításáról, továbbá az 1290/2013/EU és az 1291/2013/EU rendelet hatályon kívül helyezéséről szóló, 2021. április 28-i (EU) 2021/695 európai parlamenti és tanácsi rendeletre (1), különösen annak 37. cikke (2) bekezdésére,
         tekintettel az Európai Atomenergia-közösségnek a Horizont Európa kutatási és innovációs keretprogramot kiegészítő, a 2021–2025 közötti időszakra vonatkozó kutatási és képzési programjának létrehozásáról, valamint az (Euratom) 2018/1563 rendelet hatályon kívül helyezéséről szóló, 2021. május 10-i (Euratom) 2021/765 tanácsi rendeletre (2), különösen annak 9. cikke (5) bekezdésére,
         mivel:
         
                     (1)
                  
                  
                     A kölcsönös biztosítási mechanizmus az 1982/2006/EK európai parlamenti és tanácsi határozat (3) (a továbbiakban: hetedik keretprogram), az 1291/2013/EU európai parlamenti és tanácsi rendelet (4) (a továbbiakban: Horizont 2020), az (EU) 2021/695 rendelet (a továbbiakban: Horizont Európa), a 2006/976/Euratom (5) és a 2012/93/Euratom (6) tanácsi határozat, valamint az 1314/2013/Euratom (7), az (Euratom) 2018/1563 (8) és az (Euratom) 2021/765 rendelet (a továbbiakban: Euratom-programok) alapján a kedvezményezettek által fizetendő összegek visszafizetésének elmaradásával kapcsolatos kockázatok fedezésére szolgál. A Bizottság meghatározza a mechanizmus működésének konkrét szabályait.
                  
               
                     (2)
                  
                  
                     A kölcsönös biztosítási mechanizmus hatékony működése, valamint az ahhoz kapcsolódó pénzügyi tranzakciókat érintő hatékony és eredményes pénzgazdálkodás nyomon követése és felügyelete érdekében ki kell nevezni a kölcsönös biztosítási mechanizmus vezetőjét, aki a kölcsönös biztosítási mechanizmus általános irányításáért felelős kijelölt szolgálatként, a kölcsönös biztosítási mechanizmusnak az eszközkezelés végrehajtásáért felelős pénzügyieszköz-kezelőjeként, valamint a kölcsönös biztosítási mechanizmus könyvelőjeként jár el.
                  
               
                     (3)
                  
                  
                     A kölcsönös biztosítási mechanizmus keretében végrehajtott tranzakciók jogszerűségének biztosítása érdekében a Bizottságról vagy a Bizottságon belül olyan személyekre kell átruházni a vonatkozó hatásköröket, akik ennélfogva megbízott, engedélyezésre jogosult tisztviselői feladatokat látnak el. A megbízott, engedélyezésre jogosult tisztviselőknek lehetőséget kell biztosítani arra, hogy a Bizottság belső szabályaival összhangban közvetve megbízott, engedélyezésre jogosult tisztviselőkre ruházzák át a vonatkozó hatásköröket (9).
                  
               
                     (4)
                  
                  
                     A kölcsönös biztosítási mechanizmus működésének átláthatósága és egyértelműsége érdekében meg kell állapítani a különböző bizottsági szolgálatok és a megbízott, engedélyezésre jogosult tisztviselők feladat- és felelősségi köreire vonatkozó részletes szabályokat, valamint a különösen a kölcsönös biztosítási mechanizmussal kapcsolatos hozzájárulásokra, megtérülésekre és beavatkozásokra vonatkozó eljárásokat és szabályokat.
                  
               
                     (5)
                  
                  
                     Tekintettel a pénzügyi piacokon már több éve uralkodó, alacsony vagy negatív kamatlábak jellemezte környezetre, jelentős a kockázata annak, hogy olyan időszakok jönnek, amikor a negatív pénzügyi megtérülés (beleértve a közigazgatási és banki díjakat, a tranzakciók eredményeit és az eszközértékelést is) veszélybe sodorhatja a kölcsönös biztosítási mechanizmus működőképességét. A kölcsönös biztosítási mechanizmus működőképességének megőrzése érdekében e díjak és költségek a kölcsönös biztosítási mechanizmus pénzügyi megtérülésén kívül olyan más forrásokból is fedezhetők, amelyeket a kedvezményezettek által fizetendő összegek visszafizetésének elmaradásával kapcsolatos kockázatok fedezésére kell elkülöníteni.
                  
               
                     (6)
                  
                  
                     A korábbi és a jelenlegi kutatási és innovációs keretprogramokból, valamint szükség esetén a kölcsönös biztosítási mechanizmusban részt vevő bármely más programból származó belső vagy külső címzett bevételeket a negatív kamatok, a kölcsönös biztosítási mechanizmus kezeléséhez, a tranzakciós eredményekhez és a kölcsönös biztosítási mechanizmus eszközeinek értékeléséhez kapcsolódó közigazgatási és banki díjak, valamint a kedvezményezetteknek járó visszatérítéshez kapcsolódó késedelmi kamatok fedezésére kell felhasználni. Szükség esetén azt is lehetővé kell tenni, hogy e forrásokat az Unió jogi és szerződéses kötelezettségeinek teljesítéséhez használják fel.
                  
               
                     (7)
                  
                  
                     Mivel a kölcsönös biztosítási mechanizmus az 1290/2013/EU európai parlamenti és tanácsi rendelet (10) által létrehozott résztvevői garanciaalap helyébe lép, a C(2013) 9092 bizottsági határozatot (11) hatályon kívül kell helyezni, és helyébe ez a határozat lép,
                  
               A KÖVETKEZŐKÉPPEN HATÁROZOTT:
         
            1. cikk
            
               (1)   A Bizottság a hetedik keretprogram, a Horizont 2020, a Horizont Európa és az Euratom-programok keretében végrehajtott intézkedések tekintetében a kölcsönös biztosítási mechanizmus pénzügyi és igazgatási irányításával a Kutatási és Innovációs Főigazgatóságot (a továbbiakban: RTD vagy kijelölt szolgálat) bízza meg.
            
            
               (2)   A Bizottság a kölcsönös biztosítási mechanizmus pénzügyi eszközeinek kezelésével kapcsolatos feladatokat a Költségvetési Főigazgatóságra bízza.
            
            
               (3)   A kölcsönös biztosítási mechanizmussal kapcsolatos feladatok és kötelezettségek kijelölt szolgálat és pénzügyieszköz-kezelő közötti megosztását az e határozatban meghatározott feladat- és felelősségi körökkel összhangban szolgáltatási szintre vonatkozó megállapodásban kell meghatározni.
            
         
         
            2. cikk
            A kölcsönös biztosítási mechanizmusra vonatkozó szabályokat és eljárásokat a melléklet tartalmazza.
         
         
            3. cikk
            
               (1)   A Bizottság a mellékletben meghatározott, kölcsönös biztosítási mechanizmusra vonatkozó szabályoknak és eljárásoknak megfelelően az engedélyezésre jogosult tisztviselőkre ruházza át a kölcsönös biztosítási mechanizmus beavatkozásainak engedélyezésére és a hozzájárulások kedvezményezettek részére történő visszatérítésére vonatkozó hatásköröket.
            
            
               (2)   A Bizottság ugyanezen engedélyezésre jogosult tisztviselőket felhatalmazza arra, hogy a hetedik keretprogram, a Horizont 2020, a Horizont Európa és az Euratom-programok keretében felhasználják a kölcsönös biztosítási mechanizmusból származó bevételeket.
            
            
               (3)   A megbízott, engedélyezésre jogosult tisztviselők az Európai Unió általános költségvetésének végrehajtására vonatkozó belső szabályokról szóló, 2018. augusztus 3-i C(2018)5120 bizottsági határozattal összhangban a vonatkozó hatásköröket közvetve megbízott, engedélyezésre jogosult tisztviselőkre ruházhatják át.
            
            
               (4)   A Bizottság felhatalmazza a kijelölt szolgálat megbízott, engedélyezésre jogosult tisztviselőjét arra, hogy engedélyezze a megbízott, engedélyezésre jogosult tisztviselő által beszedett hozzájárulás kölcsönös biztosítási mechanizmus, majd eszközkezelő részére történő átutalására vonatkozó fizetési megbízásokat. A Bizottság a kijelölt szolgálat megbízott, engedélyezésre jogosult tisztviselőjét továbbá arra is felhatalmazza, hogy a hozzájárulások és a beavatkozások visszatérítésének biztosítása érdekében arra vonatkozó beszedési megbízást adjon ki, hogy az eszközkezelő pénzeszközöket utaljon át a kölcsönös biztosítási mechanizmus részére. A kijelölt szolgálat megbízott, engedélyezésre jogosult tisztviselője a vonatkozó hatásköröket közvetve megbízott, engedélyezésre jogosult tisztviselőkre ruházhatja át.
            
            
               (5)   A kijelölt szolgálat a kölcsönös biztosítási mechanizmus pénzügyi és igazgatási vezetőjeként a megfelelőségük és szabályszerűségük ellenőrzését követően jóváhagyja vagy elutasítja a megbízott, engedélyezésre jogosult tisztviselők által engedélyezett tranzakciókat. A kijelölt szolgálat a tranzakció jóváhagyását megelőzően nem kötelező erejű véleményt adhat ki a tranzakció lehetőségéről. Elutasító vélemény esetén a kijelölt szolgálat csak akkor hagyhatja jóvá a tranzakciót, ha a megbízott, engedélyezésre jogosult tisztviselő írásban, megfelelő indokolás kíséretében megerősíti a tranzakciót.
            
         
         
            4. cikk
            A Bizottság számvitelért felelős tisztviselőjét nevezik ki a kölcsönös biztosítási mechanizmus számvitelért felelős tisztviselőjének.
         
         
            5. cikk
            
               (1)   Amennyiben a kijelölt szolgálat a pénzügyieszköz-kezelővel egyetértésben úgy ítéli meg, hogy a kölcsönös biztosítási mechanizmus pénzeszközei nem elegendőek ahhoz, hogy az egyenleg kifizetésekor visszafizessék a kedvezményezett hozzájárulásait, ideiglenesen a (2) bekezdésben említett intézkedéseket kell elfogadni.
            
            
               (2)   A negatív pénzügyi megtérülést – beleértve a kamatokat, a nettó realizált veszteségeket és az értékelési veszteségeket, a kölcsönös biztosítási mechanizmus kezelésével kapcsolatban felmerült igazgatási és banki díjakat, többek között a tranzakciós díjakat, az informatikai költségeket, a számlavezetési díjakat, a letétkezelési díjakat, a külső könyvvizsgálattal kapcsolatos díjakat és költségeket, valamint a kedvezményezetteknek járó visszatérítéshez kapcsolódó késedelmi kamatokat – a korábbi és a jelenlegi kutatási és innovációs keretprogramokból, valamint a részt vevő programok költségvetéséből származó belső és/vagy külső címzett bevételekből lehet fedezni. Elsősorban a visszafizettetésekből származó (a folyó pénzügyi évet érintő és a költségvetési rendelet (12) 12. cikke (4) bekezdésének b) pontja alapján átvitt) belső címzett bevételeket, valamint a korábbi kutatási keretprogramokból rendelkezésre álló külső címzett bevételeket kell felhasználni.
            
            
               (3)   A (2) bekezdésben említett pénzügyi erőforrások nem használhatók fel a kölcsönös biztosítási mechanizmus beavatkozásainak finanszírozására – kivéve a támogatást nyújtó hatóság Horizont 2020 keretprogram keretében korábban aláírt támogatási megállapodásokból eredő szerződéses kötelezettségeinek fedezését –, ha a kijelölt szolgálat a kölcsönös biztosítási mechanizmus havi pénzügyi kimutatása alapján a kölcsönös biztosítási mechanizmus könyvelőjével egyetértésben úgy ítéli meg, hogy a pénzügyi megtérülés nem elegendő, vagy ha a nettó pénzügyi megtérülés rendelkezésre álló összege nem éri el a 15 millió EUR-t.
            
            
               (4)   A kölcsönös biztosítási mechanizmus számára a (2) bekezdésben meghatározott ideiglenes intézkedések alapján végrehajtott átcsoportosítások nem eredményezhetik egy adott időpontban 60 millió EUR-t meghaladó tartalék létrehozását.
            
         
         
            6. cikk
            A C(2013) 9092 határozat hatályát veszti.
         
         
            Kelt Brüsszelben, 2021. december 20-án
            
               
                  a Bizottság részéről
               
               Mariya GABRIEL
               
                  a Bizottság tagja
               
            
         
         
            (1)  HL L 170., 2021.5.12., 1. o.
         
         
            (2)  HL L 167., 2021.5.12., 81. o.
         
         
            (3)  Az Európai Parlament és a Tanács 1982/2006/EK határozata (2006. december 18.) az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramjáról (2007–2013) (HL L 412., 2006.12.30., 1. o.).
         
            (4)  Az Európai Parlament és a Tanács 1291/2013/EU rendelete (2013. december 11.) a „Horizont 2020” kutatási és innovációs keretprogram (2014–2020) létrehozásáról és az 1982/2006/EK határozat hatályon kívül helyezéséről (HL L 347., 2013.12.20., 104. o.).
         
            (5)  A Tanács határozata (2006. december 19.) az Európai Atomenergia-közösség (Euratom) nukleáris kutatási és képzési tevékenységekre vonatkozó hetedik keretprogramjának (2007–2011) végrehajtására irányuló egyedi programról (2006/976/Euratom) (HL L 400., 2006.12.30., 404. o.).
         
            (6)  A Tanács határozata (2011. december 19.) az Európai Atomenergia-közösség nukleáris kutatási és képzési tevékenységekre vonatkozó keretprogramjáról (2012–2013)(2012/93/Euratom) (HL L 47., 2012.2.18., 25. o.).
         
            (7)  A Tanács 1314/2013/Euratom rendelete (2013. december 16.) az Európai Atomenergia-közösségnek a „Horizont 2020” kutatási és innovációs keretprogramot kiegészítő kutatási és képzési programjáról (2014–2018) (HL L 347., 2013.12.20., 948. o.).
         
            (8)  A Tanács (Euratom) 2018/1563 rendelete (2018. október 15.) az Európai Atomenergia-közösségnek a „Horizont 2020” kutatási és innovációs keretprogramot kiegészítő kutatási és képzési programjáról (2019–2020) és az 1314/2013/Euratom rendelet hatályon kívül helyezéséről (HL L 262., 2018.10.19., 1. o.).
         
            (9)  A Bizottság C(2018) 5120 határozata (2018. augusztus 3.) az Európai Unió általános költségvetésének (az Európai Bizottságra vonatkozó szakasz) végrehajtására vonatkozó, a Bizottság szervezeti egységeinek figyelmébe szánt belső szabályokról.
         
            (10)  Az Európai Parlament és a Tanács 1290/2013/EU rendelete (2013. december 11.) a „Horizont 2020” és innovációs keretprogram (2014–2020) részvételi és terjesztési szabályainak megállapításáról, valamint az 1906/2006/EK rendelet hatályon kívül helyezéséről (HL L 347., 2013.12.20., 81. o.).
         
            (11)  A Bizottság C(2013) 9092 határozata (2013. december 17.) az 1290/2013/EU európai parlamenti és tanácsi rendelet alapján létrehozott résztvevői garanciaalap pénzügyi irányításáról és a C(2005) 2992 bizottsági határozat módosításáról.
         
            (12)  Az Európai Parlament és a Tanács (EU, Euratom) 2018/1046 rendelete (2018. július 18.) az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről (HL L 193., 2018.7.30., 1. o.).
      
      
         
            MELLÉKLET
            
               A kölcsönös biztosítási mechanizmusra vonatkozó szabályok és eljárások
            
            TARTALOMJEGYZÉK
            
                        1.
                     
                     HÁTTÉR
                     11
                  
                        1.2.
                     
                     Költségvetési struktúra, a kölcsönös biztosítási mechanizmus irányításával kapcsolatos költségek és a kölcsönös biztosítási mechanizmus irányításában részt vevő szereplők
                     11
                  
                        1.2.1.
                     
                     A kölcsönös biztosítási mechanizmus sajátos költségvetési struktúrája
                     11
                  
                        1.2.2.
                     
                     Engedélyezésre jogosult tisztviselők
                     11
                  
                        1.2.3.
                     
                     A Bizottság által a kölcsönös biztosítási mechanizmus kezelésére
                     12
                  
                        1.2.4.
                     
                     A kölcsönös biztosítási mechanizmus számvitelért felelős tisztviselője kijelölt szolgálat
                     12
                  
                        1.2.5.
                     
                     A pénzügyieszköz-kezelő
                     13
                  
                        1.2.6.
                     
                     A kölcsönös biztosítási mechanizmus szolgálatközi csoportja
                     13
                  
                        2.
                     
                     HOZZÁJÁRULÁSOK A KÖLCSÖNÖS BIZTOSÍTÁSI MECHANIZMUSHOZ
                     13
                  
                        2.1.
                     
                     1. eljárás – hozzájárulás
                     13
                  
                        3.
                     
                     A KÖLCSÖNÖS BIZTOSÍTÁSI MECHANIZMUSHOZ VALÓ HOZZÁJÁRULÁSOK VISSZATÉRÍTÉSE
                     14
                  
                        3.1.
                     
                     Általános szabályok
                     14
                  
                        3.2.
                     
                     2. eljárás – Visszatérítés
                     14
                  
                        3.2.1.
                     
                     2a. eljárás – A teljes összeg visszafizetése a kedvezményezettek részére
                     14
                  
                        3.2.2.
                     
                     2b. eljárás – A teljes összeg visszafizetése a megfelelő költségvetési sorba
                     14
                  
                        3.2.3.
                     
                     2c. eljárás – A jogalanyoknak és a megfelelő költségvetési sorba történő részleges visszafizetés
                     14
                  
                        4.
                     
                     A KÖLCSÖNÖS BIZTOSÍTÁSI MECHANIZMUS KERETÉBEN VÉGZETT BEAVATKOZÁS (NEMTELJESÍTÉS)
                     15
                  
                        4.1.
                     
                     Bevezetés
                     15
                  
                        4.2.
                     
                     3. eljárás – A kölcsönös biztosítási mechanizmus keretében végzett beavatkozás
                     15
                  
                        4.2.1.
                     
                     3a. eljárás – A kölcsönös biztosítási mechanizmus keretében a folyamatban lévő intézkedésekbe történő beavatkozás (közvetlen átutalás a konzorciumnak)
                     15
                  
                        4.2.2.
                     
                     3b. eljárás – A kölcsönös biztosítási mechanizmus keretében végzett egyéb beavatkozások (költségvetési sorba való átcsoportosítás)
                     16
                  
                        5.
                     
                     SZÁMVITELI RENDSZER
                     17
                  
                        5.1.
                     
                     Éves beszámoló
                     17
                  
                        5.2.
                     
                     Számítógépes számviteli rendszer
                     18
                  
                        5.3.
                     
                     Kifizetések teljesítése
                     18
                  
                        5.4.
                     
                     Bevételek beszedése és tartozások behajtása
                     18
                  
                        5.5.
                     
                     A „GF01” bankszámlák kezelése
                     18
                  
               BEVEZETÉS
            
            Ez a melléklet meghatározza a kölcsönös biztosítási mechanizmus működésében és irányításában részt vevő valamennyi szolgálatra vonatkozó szabályokat és eljárásokat.
            E szabályok és eljárások a hetedik keretprogram (1), a Horizont 2020 (2), a Horizont Európa (3) és az Euratom kutatási és képzési programja (4) (a továbbiakban: Euratom-programok) keretében finanszírozott intézkedésekre vonatkoznak.
            A „kölcsönös biztosítási mechanizmusra vonatkozó útmutató” tartalmazni fog egy átfogó felhasználói útmutatót a hetedik keretprogram, a Horizont 2020, a Horizont Európa és az Euratom-programok keretében végrehajtott intézkedésekért felelős munkatársak számára.
            1.   HÁTTÉR
            
            1.2.   Költségvetési struktúra, a kölcsönös biztosítási mechanizmus irányításával kapcsolatos költségek és a kölcsönös biztosítási mechanizmus irányításában részt vevő szereplők
            
            1.2.1.   A kölcsönös biztosítási mechanizmus sajátos költségvetési struktúrája
            
            Bár a kölcsönös biztosítási mechanizmus nem rendelkezik jogi személyiséggel, a Bizottságétól (szervezeti kód: „BG32”) vagy más uniós szervekétől független struktúrával, valamint számviteli és költségvetési rendszerrel rendelkezik (szervezeti kód: „GF01”).
            1.2.2.   Engedélyezésre jogosult tisztviselők
            
            A kölcsönös biztosítási mechanizmus engedélyezésre jogosult tisztviselője a Bizottság.
            E határozat alkalmazásában a kölcsönös biztosítási mechanizmus műveleteinek tekintetében a következők minősülnek „megbízott, engedélyezésre jogosult tisztviselőnek”, akik mindegyike a hetedik keretprogram, a Horizont 2020, a Horizont Európa vagy az Euratom-programok költségvetésének általa végrehajtott részéért felelős:
            
                        —
                     
                     
                        a Bizottság különböző főigazgatóságainak főigazgatói,
                     
                  
                        —
                     
                     
                        az Euratom-programok esetében a Kutatási és Innovációs Főigazgatóság főigazgatója,
                     
                  
                        —
                     
                     
                        a végrehajtó ügynökségek igazgatói,
                     
                  
                        —
                     
                     
                        a költségvetés-végrehajtási feladatokkal megbízott szervezetekben betöltött pozíciókkal, például a közös vállalkozások és más érintett finanszírozási szervek ügyvezető igazgatóiéval egyenértékű pozíciókat betöltő személyek, azzal a feltétellel, hogy a költségvetési rendelet (5) 154. cikkével összhangban, valamint a kölcsönös biztosítási mechanizmusban való részvételt illetően a költségvetés-végrehajtási feladatokat átruházó eszközben meghatározott feltételek mellett bízzák meg őket a kölcsönös biztosítási mechanizmus működésével kapcsolatos feladatokkal.
                     
                  A megbízott, engedélyezésre jogosult tisztviselők felelnek azért, hogy minden egyes kezdeti előfinanszírozásból visszatartsák az általuk kezelt támogatási megállapodásokban előírt, kölcsönös biztosítási mechanizmushoz való hozzájárulást.
            Egyúttal ők felelnek i. a kölcsönös biztosítási mechanizmushoz való hozzájárulások kedvezményezetteknek történő visszafizetéséért, valamint ii. a kölcsönös biztosítási mechanizmus keretében végzett beavatkozásokért, a kifizetéseket és a visszafizettetéseket is beleértve. Következésképpen a „GF01” számviteli rendszerben ők is megbízott, engedélyezésre jogosult tisztviselők.
            Továbbra is teljes mértékben felelnek az általuk kezelt pénzeszközök megfelelő felhasználásáért, valamint az ellenőrzésük alá tartozó kiadások jogszerűségéért és helyességéért.
            1.2.3.   A Bizottság által a kölcsönös biztosítási mechanizmus kezelésére kijelölt szolgálat
            
            A Kutatási Főigazgatóság, mint kijelölt szolgálat felel a kölcsönös biztosítási mechanizmushoz kapcsolódó pénzügyi tranzakciókat érintő hatékony és eredményes pénzgazdálkodás nyomon követéséért és felügyeletéért. Ez nem mentesíti a megbízott, engedélyezésre jogosult tisztviselőket egyéni felelősségük alól.
            A kijelölt szolgálat feladatai közé tartoznak különösen a következők:
            
                        —
                     
                     
                        a külön „BG32” költségvetésen kívüli számláról átutalja a kedvezményezettek hozzájárulásait a „GF01” (6) bankszámlára;
                     
                  
                        —
                     
                     
                        a „GF01” bankszámláról átutalja a hozzájárulásokat a pénzügyieszköz-kezelő részére;
                     
                  
                        —
                     
                     
                        nyomon követi, hogy a „GF01” bankszámlán elegendő likviditás áll-e rendelkezésre ahhoz, hogy a visszatérítés és beavatkozás iránti kérelmekre azonnal reagálni lehessen;
                     
                  
                        —
                     
                     
                        rendszeresen ellátja a kölcsönös biztosítási mechanizmus számvitelért felelős tisztviselőjét a feladatai teljesítéséhez szükséges valamennyi információval;
                     
                  
                        —
                     
                     
                        biztosítja a pénzügyieszköz-kezelő részére vagy a pénzügyieszköz-kezelő által átutalt összegek részletekbe menő ellenőrzését és nyomon követését;
                     
                  
                        —
                     
                     
                        az érintett szolgálatok által szolgáltatott információk alapján rendszeres időközönként előrejelzéssel szolgál a pénzügyieszköz-kezelő számára a hozzájárulások és visszafizetések mozgásáról, valamint a rendelkezésére bocsát minden olyan egyéb információt, amelyre a pénzügyieszköz-kezelőnek észszerűen szüksége lehet feladatai ellátásához;
                     
                  
                        —
                     
                     
                        negyedévente jelentést nyújt be a megbízott, engedélyezésre jogosult tisztviselőknek a kölcsönös biztosítási mechanizmus pénzügyi helyzetéről;
                     
                  
                        —
                     
                     
                        figyelemmel kíséri a kölcsönös biztosítási mechanizmus helyzetét és alakulását, hogy a Bizottság szükség esetén megfelelő kockázatcsökkentő intézkedéseket hozhasson annak érdekében, hogy a mechanizmus keretében folytatódhassanak az Unió pénzügyi érdekeinek védelmét szolgáló beavatkozások, és az egyenleg kifizetésekor vissza lehessen téríteni a hozzájárulást a kedvezményezetteknek;
                     
                  
                        —
                     
                     
                        utólagosan ellenőrzi, hogy a megbízott, engedélyezésre jogosult tisztviselők az egyes kezdeti előfinanszírozásokból helyesen visszatartották-e a kölcsönös biztosítási mechanizmushoz való hozzájárulást, és hogy a hozzájárulás összege megegyezik-e a támogatási megállapodásban meghatározott, a támogatási megállapodásban megjelölt maximális támogatási összegre alkalmazott százalékos aránnyal;
                     
                  
                        —
                     
                     
                        megfelelőségük és szabályszerűségük ellenőrzését követően jóváhagyja vagy elutasítja a megbízott, engedélyezésre jogosult tisztviselők által engedélyezett tranzakciókat. Amennyiben a tranzakció lehetőségével kapcsolatban véleménykülönbség merül fel, a kijelölt szolgálat a jóváhagyást megelőzően nem kötelező erejű véleményt ad ki;
                     
                  
                        —
                     
                     
                        ellátja a kölcsönös biztosítási mechanizmus 1.2.6. pontban említett szolgálatközi csoportjának elnöki tisztét;
                     
                  
                        —
                     
                     
                        gondoskodik arról, hogy a kölcsönös biztosítási mechanizmusra vonatkozó útmutató tartalma naprakész legyen;
                     
                  
                        —
                     
                     
                        segíti az érintett megbízott, engedélyezésre jogosult tisztviselő pénzügyi tisztviselőit.
                     
                  1.2.4.   A kölcsönös biztosítási mechanizmus számvitelért felelős tisztviselője
            
            A kölcsönös biztosítási mechanizmus számvitelért felelős tisztviselője „a Bizottság számvitelért felelős tisztviselőjének feladat- és felelősségi köréről szóló szabályzatban” meghatározott elvekkel összhangban látja el feladatait (7).
            A kölcsönös biztosítási mechanizmus sajátos számviteli rendszere a Bizottság számviteli rendszerének részét képezi. Számvitele azonban elkülönül az Unió általános költségvetésének számvitelétől.
            A kijelölt szolgálat és az 1.2.5. pontban említett pénzügyieszköz-kezelő a kölcsönös biztosítási mechanizmus számvitelért felelős tisztviselőjének a rendelkezésére bocsátja a beszámoló összeállításhoz szükséges valamennyi információt, amelynek megbízható és valós összképet kell mutatnia a kölcsönös biztosítási mechanizmus eszközeiről és kötelezettségeiről. A kölcsönös biztosítási mechanizmus számvitelért felelős tisztviselője ellenőrizheti a kapott információkat, és – ha szükségesnek ítéli – a beszámoló aláírása előtt további ellenőrzéseket végezhet. A kölcsönös biztosítási mechanizmus számvitelért felelős tisztviselője fenntartásokat fogalmazhat meg, meghatározva azok jellegét és hatókörét.
            1.2.5.   A pénzügyieszköz-kezelő
            
            A Költségvetési Főigazgatóság (DG BUDG) mint pénzügyieszköz-kezelő a kijelölt szolgálattal kötött, szolgáltatási szintre vonatkozó megállapodással összhangban kezeli a kölcsönös biztosítási mechanizmus eszközeit.
            A szolgáltatási szintre vonatkozó megállapodás meghatározza a kijelölt szolgálat és a pénzügyieszköz-kezelő közötti kapcsolatot, valamint a kölcsönös biztosítási mechanizmus befektetési szabályait annak érdekében, hogy a befektetési kockázat elfogadható szintje és a kölcsönös biztosítási mechanizmus hosszú távú pénzügyi életképessége között megfelelő egyensúlyt teremtsen (8).
            A pénzügyieszköz-kezelő a szolgáltatási szintre vonatkozó megállapodásban meghatározott szabályokkal összhangban nyomon követi a pénzeszközöket, és a megbízatásával kapcsolatos minden lényeges információt közöl a kijelölt szolgálattal.
            1.2.6.   A kölcsönös biztosítási mechanizmus szolgálatközi csoportja
            
            A kölcsönös biztosítási mechanizmus szolgálatközi csoportja a kölcsönös biztosítási mechanizmus működésében részt vevő főigazgatóságokból, végrehajtó ügynökségekből és közös vállalkozásokból áll. Tagjai közé tartozik a Bizottság Jogi Szolgálatának, a Költségvetési Főigazgatóságnak és a Közös Jogi Támogató Szolgálatnak egy képviselője is.
            A kölcsönös biztosítási mechanizmus szolgálatközi csoportjának elnöki tisztét a kijelölt szolgálat látja el. Konzultatív szerepet tölt be.
            2.   HOZZÁJÁRULÁSOK A KÖLCSÖNÖS BIZTOSÍTÁSI MECHANIZMUSHOZ
            
            A vonatkozó támogatási megállapodással összhangban a hozzájárulást teljes egészében a kezdeti előfinanszírozásból tartják vissza. Ha az uniós támogatás összegét módosítják és ennélfogva megemelik, a kölcsönös biztosítási mechanizmushoz való hozzájárulásként ennek megfelelően további összegeket tartanak vissza (9).
            2.1.   1. eljárás – hozzájárulás
            
            1. lépés
            A támogatási megállapodás megkötésekor a megbízott, engedélyezésre jogosult tisztviselő az előfinanszírozásból a hozzájárulás támogatási megállapodásban meghatározott százalékos arányát tartja vissza.
            Az érintett pénzügyi indítványozó tisztviselő saját számviteli rendszerébe előfinanszírozási fizetési megbízást (10) visz be. E fizetési megbízásban szereplő összegnek a kölcsönös biztosítási mechanizmus számára szánt részét az érintett pénzügyi indítványozó tisztviselő saját számviteli rendszerében egy külön, költségvetésen kívüli számlán tartja nyilván.
            A fizetési megbízást a vonatkozó engedélyezési eljárást követően adják ki, és azt az érintett számvitelért felelős tisztviselő hajtja végre (11).
            2. lépés
            A kijelölt szolgálat fizetési megbízás útján az adott költségvetésen kívüli számlákról rendszeresen átutalja összes felhalmozott hozzájárulást a „GF01” (12) számviteli rendszerbe.
            A fizetési megbízást egy pénzügyi ellenőrző tisztviselő ellenőrzi, a kijelölt szolgálat közvetve megbízott, engedélyezésre jogosult tisztviselője engedélyezi és a Bizottság számvitelért felelős tisztviselője hajtja végre.
            3. lépés
            A kijelölt szolgálat fizetési megbízás útján engedélyezi a hozzájárulásoknak a „GF01” számviteli rendszerből a kölcsönös biztosítási mechanizmus pénzügyieszköz-kezelője részére történő átutalását, és gondoskodik arról, hogy a „GF01” bankszámla elegendő likviditással rendelkezzen ahhoz, hogy reagálni tudjon a visszatérítés és beavatkozás iránti kérelmekre.
            Ezt a fizetési megbízást egy pénzügyi ellenőrző tisztviselő ellenőrzi, a kijelölt szolgálat megbízott, engedélyezésre jogosult tisztviselője engedélyezi és a kölcsönös biztosítási mechanizmus számvitelért felelős tisztviselője hajtja végre.
            A kijelölt szolgálat utólag ellenőrzi, hogy a megbízott, engedélyezésre jogosult tisztviselő helyesen számította-e ki a kölcsönös biztosítási mechanizmushoz való hozzájárulást, illetve azt megfelelően visszatartotta-e a kezdeti előfinanszírozásból. Ha hibát észlel, a kijelölt szolgálat értesíti a felelős megbízott, engedélyezésre jogosult tisztviselőt, aki korrigálja az összeget.
            3.   A KÖLCSÖNÖS BIZTOSÍTÁSI MECHANIZMUSHOZ VALÓ HOZZÁJÁRULÁSOK VISSZATÉRÍTÉSE
            
            3.1.   Általános szabályok
            
            Az (EU) 2021/695 rendelet 37. cikkének (4) bekezdése értelmében a kölcsönös biztosítási mechanizmus részére átutalt hozzájárulást az egyenleg kifizetésekor vissza kell téríteni a kedvezményezetteknek. A visszatérítendő összeg adott esetben magában foglalja a visszatartás után járó késedelmi kamatot, de nem tartalmazza a kölcsönös biztosítási mechanizmusból származó kamatokat.
            Ha az egyenlegkifizetés kiszámítása nem indokolja a kezdeti hozzájárulás egészének vagy egy részének kedvezményezettek részére történő visszafizetését, a teljes hozzájárulást vagy annak megfelelő részét vissza kell juttatni abba az érintett költségvetési sorba, amelyből a kezdeti kötelezettségvállalást engedélyezték.
            3.2.   2. eljárás – Visszatérítés
            
            A hozzájárulások visszatérítése a következő három eljárás szerint történik:
            3.2.1.   2a. eljárás – A teljes összeg visszafizetése a kedvezményezettek részére
            
            Ha az egyenlegkifizetés kiszámítása a kezdeti hozzájárulás teljes visszafizetését indokolja, az érintett megbízott, engedélyezésre jogosult tisztviselő az intézkedés koordinátorán keresztül visszafizeti a hozzájárulást a kedvezményezettek részére.
            A pénzügyi indítványozó tisztviselő az ABAC (13)„GF01” számviteli rendszerben fizetési megbízást kezdeményez az intézkedés koordinátora javára. A fizetési megbízást ezután egy pénzügyi ellenőrző tisztviselő ellenőrzi, a megbízott, engedélyezésre jogosult tisztviselő engedélyezi, a kijelölt szolgálat jóváhagyja az ABAC SAP (14) számviteli rendszerben, és a kölcsönös biztosítási mechanizmus számvitelért felelős tisztviselője hajtja végre.
            Ha hibát észlel, a kijelölt szolgálat az ABAC SAP rendszerben elutasítja a tranzakciót, és értesíti az érintett megbízott, engedélyezésre jogosult tisztviselőt.
            3.2.2.   2b. eljárás – A teljes összeg visszafizetése a megfelelő költségvetési sorba
            
            Ha az alkalmazandó támogatási megállapodás követelményeinek figyelembevételét követően az egyenlegkifizetés kiszámítása nem indokolja a kezdeti hozzájárulás valamely részének kedvezményezettek részére történő visszafizetését, az érintett megbízott, engedélyezésre jogosult tisztviselő a teljes összeget visszafizeti abba a költségvetési sorba, amelyből az eredeti kifizetés történt.
            Ennek érdekében az érintett megbízott, engedélyezésre jogosult tisztviselő a számviteli rendszerében beszedési megbízást engedélyez a kölcsönös biztosítási mechanizmussal szemben. Mihelyt jóváhagyja az érintett számvitelért felelős tisztviselő a beszedési megbízást, az indítványozó tisztviselő fizetési megbízást kezdeményez a GF01 számviteli rendszerben.
            A pénzügyi indítványozó tisztviselő az ABAC „GF01” számviteli rendszerben fizetési megbízást kezdeményez annak a költségvetési sornak a javára, amelyből az eredeti kifizetés történt. A fizetési megbízást ezután egy pénzügyi ellenőrző tisztviselő ellenőrzi, a megbízott, engedélyezésre jogosult tisztviselő engedélyezi, a kijelölt szolgálat jóváhagyja az ABAC SAP rendszerben, és a kölcsönös biztosítási mechanizmus számvitelért felelős tisztviselője hajtja végre.
            Ha hibát észlel, a kijelölt szolgálat az ABAC SAP rendszerben elutasítja a tranzakciót, és értesíti az érintett megbízott, engedélyezésre jogosult tisztviselőt.
            3.2.3.   2c. eljárás – A jogalanyoknak és a megfelelő költségvetési sorba történő részleges visszafizetés
            
            Ha az egyenlegkifizetés kiszámítása a kezdeti hozzájárulás kedvezményezettek részére történő részleges visszafizetését indokolja, az érintett megbízott, engedélyezésre jogosult tisztviselő egy részösszeget visszafizet az intézkedés koordinátorának.
            A fennmaradó összeget az érintett megbízott, engedélyezésre jogosult tisztviselő visszafizeti abba a költségvetési sorba, amelyből az eredeti kifizetés történt.
            Ennek érdekében az érintett megbízott, engedélyezésre jogosult tisztviselő a számviteli rendszerében beszedési megbízást engedélyez a kölcsönös biztosítási mechanizmussal szemben. Mihelyt jóváhagyja az érintett számvitelért felelős tisztviselő a beszedési megbízást, az indítványozó tisztviselő két fizetési megbízást kezdeményez az ABAC GF01 számviteli rendszerben: az egyiket a költségvetési sor javára, a másikat az intézkedés koordinátora javára. A két fizetési megbízást ezután egy pénzügyi ellenőrző tisztviselő ellenőrzi, a megbízott, engedélyezésre jogosult tisztviselő engedélyezi, a kijelölt szolgálat jóváhagyja az ABAC SAP rendszerben, és a kölcsönös biztosítási mechanizmus számvitelért felelős tisztviselője hajtja végre.
            Ha hibát észlel, a kijelölt szolgálat az ABAC SAP rendszerben elutasítja a tranzakciót, és értesíti az érintett megbízott, engedélyezésre jogosult tisztviselőt.
            4.   A KÖLCSÖNÖS BIZTOSÍTÁSI MECHANIZMUS KERETÉBEN VÉGZETT BEAVATKOZÁS (NEMTELJESÍTÉS)
            
            4.1.   Bevezetés
            
            Ha egy kedvezményezett (beleértve a koordinátort is) nem teljesíti fizetési kötelezettségét – azaz a lejárat napjáig nem fizeti ki a terhelési értesítésben megállapított összeg egészét vagy egy részét –, és nem állnak rendelkezésre biztosítékok vagy további lehetséges beszámítási lehetőségek, az érintett megbízott, engedélyezésre jogosult tisztviselő a vonatkozó szerződéses rendelkezésekkel (hetedik keretprogram, Horizont 2020, Euratom-programok vagy Horizont Európa) összhangban fontolóra veszi, hogy a kölcsönös biztosítási mechanizmus keretében beavatkozást kezdeményez. A kölcsönös biztosítási mechanizmus keretében végzett beavatkozás nem érinti a költségvetési rendelet alapján a nemteljesítő jogalannyal szemben kiszabható közigazgatási szankciókat vagy intézkedéseket.
            Ha a kölcsönös biztosítási mechanizmusból származó pénzügyi megtérülés nem elegendő a nemteljesítés fedezésére, a kölcsönös biztosítási mechanizmus nem avatkozhat be, és a Bizottságnak, a végrehajtó ügynökségnek, a közös vállalkozásnak vagy az érintett uniós szervnek közvetlenül a kedvezményezettől vagy – amennyiben lehetséges – a kapcsolódó szervezettől/kapcsolt harmadik féltől kell behajtania az esedékes összeget, kivéve, ha a kölcsönös biztosítási mechanizmus keretében végzett beavatkozása a Horizont 2020 támogatási megállapodás szerződéses rendelkezéséből ered.
            A kölcsönös biztosítási mechanizmus keretében nem kezdeményezhető beavatkozás a következő esetekben:
            
                        —
                     
                     
                        az egyenlegkifizetést követően kiállított beszedési megbízás;
                     
                  
                        —
                     
                     
                        a jogalany által fizetendő kötbér és/vagy pénzügyi bírság behajtása céljából kiállított beszedési megbízás.
                     
                  Ha az egyenlegkifizetést követően az érintett megbízott, engedélyezésre jogosult tisztviselő a koordinátorral szemben a szét nem osztott előfinanszírozás, időközi kifizetések vagy egyenlegkifizetések összegére vonatkozó beszedési megbízást bocsát ki, a kölcsönös biztosítási mechanizmus keretében nem avatkoznak be.
            4.2.   3. eljárás – A kölcsönös biztosítási mechanizmus keretében végzett beavatkozás
            
            4.2.1.   3a. eljárás – A kölcsönös biztosítási mechanizmus keretében a folyamatban lévő intézkedésekbe történő beavatkozás (közvetlen átutalás a konzorciumnak)
            
            Amennyiben a konzorcium valamely kedvezményezettjének (beleértve a koordinátort is) részvétele egy folyamatban lévő intézkedés közben megszűnik („nemteljesítő kedvezményezett”), és amennyiben a nemteljesítő kedvezményezett nem fizeti vissza a konzorciumnak az általa jogosulatlanul kapott összegeket, a kölcsönös biztosítási mechanizmus keretében beavatkoznak, és ezen összegeket kifizettetik a koordinátornak (abban az esetben, ha a nemteljesítő kedvezményezett a koordinátor, a kölcsönös biztosítási mechanizmus keretében az e jogalanytól járó összeget az új koordinátornak fizettetik ki), ha a következő feltételek együttesen teljesülnek:
            
                        a)
                     
                     
                        az intézkedés még folyamatban van (15);
                     
                  
                        b)
                     
                     
                        az érintett megbízott, engedélyezésre jogosult tisztviselő a beavatkozást szükségesnek és célszerűnek tartja annak érdekében, hogy a konzorcium sikeresen befejezhesse az intézkedést;
                     
                  
                        c)
                     
                     
                        a konzorcium többi tagja beleegyezik, hogy az intézkedést ugyanazokkal a célkitűzésekkel hajtja végre;
                     
                  
                        d)
                     
                     
                        aláírták a támogatási megállapodás módosítását, amely megszünteti a nemteljesítő kedvezményezett (vagy koordinátor) részvételét;
                     
                  
                        e)
                     
                     
                        ha a nemteljesítő kedvezményezett a koordinátor, a többi kedvezményezett egyetértésével új koordinátort neveznek ki.
                     
                  Az érintett megbízott, engedélyezésre jogosult tisztviselő felel az említett feltételek teljesülésének ellenőrzéséért.
            Ez az eljárás nem vonatkozik a koordinátor által szét nem osztott előfinanszírozási összegekre vagy időközi kifizetésekre.
            A tranzakció megfelelőségének, szabályszerűségének és lehetőségének ellenőrzésére és nyomon követésére tekintettel a kijelölt szolgálat ellenőrzi, hogy teljesültek-e ezek a feltételek, és ha nem, elutasítja a tranzakciót. Ha a kijelölt szolgálat elutasítja a tranzakciót, az indokokról értesíti az érintett megbízott, engedélyezésre jogosult tisztviselőt. Ha a kijelölt szolgálat úgy ítéli meg, hogy nem teljesül a b) pontban említett feltétel, akkor a megbízott, engedélyezésre jogosult tisztviselőhöz intézett feljegyzésben nem kötelező erejű véleményt ad ki. Amennyiben a megbízott, engedélyezésre jogosult tisztviselő ezzel nem ért egyet, álláspontját írásban, indokolással ellátott válaszban erősíti meg.
            A kijelölt szolgálat minden egyes beavatkozás esetében hozzáférést kérhet az adminisztratív és pénzügyi aktákhoz.
            1. lépés
            Az érintett megbízott, engedélyezésre jogosult tisztviselő pénzügyi indítványozó tisztviselője a „GF01” számviteli rendszerben fizetési megbízást kezdeményez a koordinátor (vagy az új koordinátor) javára a nemteljesítő kedvezményezett által jogosulatlanul felvett összegre vonatkozóan. A fizetési megbízást ezután egy pénzügyi ellenőrző tisztviselő ellenőrzi, az érintett megbízott, engedélyezésre jogosult tisztviselő engedélyezi, és ha azt a kijelölt szolgálat jóváhagyja az ABAC SAP rendszerben, a kölcsönös biztosítási mechanizmus számvitelért felelős tisztviselője végrehajtja.
            Jogi szempontból a kifizetést a Bizottság, a végrehajtó ügynökség, a közös vállalkozás vagy más érintett finanszírozó szerv teljesíti, még akkor is, ha a kifizetést a kölcsönös biztosítási mechanizmus számvitelért felelős tisztviselője a „GF01” számlán keresztül intézi.
            2. lépés
            Ezzel párhuzamosan az érintett megbízott, engedélyezésre jogosult tisztviselő pénzügyi indítványozó tisztviselője a Bizottság, a végrehajtó ügynökség, a közös vállalkozás vagy más finanszírozó szerv nevében a „GF01” számviteli rendszerben beszedési megbízást kezdeményez a nemteljesítő kedvezményezettel szemben, és fel kell tüntetnie a kölcsönös biztosítási mechanizmus bankszámláját. E beszedési megbízást ezután egy pénzügyi ellenőrző tisztviselő ellenőrzi, az érintett megbízott, engedélyezésre jogosult tisztviselő engedélyezi, és ha azt a kijelölt szolgálat jóváhagyja az ABAC SAP rendszerben, a kölcsönös biztosítási mechanizmus számvitelért felelős tisztviselője végrehajtja, aki gondoskodik a beszedési megbízás nyomon követéséről is.
            Ha a nemteljesítő kedvezményezett csődöt vagy fizetésképtelenséget jelent be, illetve végelszámolási vagy felszámolási eljárás alatt áll, az érintett megbízott, engedélyezésre jogosult tisztviselőnek a lehető leghamarabb el kell küldenie a követelési nyilatkozatot a felszámolónak (16). Az érintett megbízott, engedélyezésre jogosult tisztviselőnek a megfelelő terhelési értesítést is el kell küldenie a felszámolónak.
            4.2.2.   3b. eljárás – A kölcsönös biztosítási mechanizmus keretében végzett egyéb beavatkozások (költségvetési sorba való átcsoportosítás)
            
            Ha a megállapított terhelési értesítéseknek nem tesznek eleget, a következő esetekben ezt az eljárást kell alkalmazni:
            
                        a)
                     
                     
                        a kedvezményezett (beleértve a koordinátort is (17)) részvétele az egyenlegkifizetés előtt megszűnik, abban az esetben, ha a 3a. eljárás nem alkalmazható;
                     
                  
                        b)
                     
                     
                        a koordinátor részvétele az egyenlegkifizetés előtt megszűnik, mivel a koordinátor nem osztotta szét az előfinanszírozást vagy bármely időközi kifizetést a konzorcium többi kedvezményezettje között;
                     
                  
                        c)
                     
                     
                        „negatív egyenlegkifizetésből” eredő tartozás áll fenn.
                     
                  1. lépés
            Az érintett megbízott, engedélyezésre jogosult tisztviselő a számviteli rendszerében a tartozás visszafizettetése céljából (a vonatkozó támogatási megállapodással összhangban) beszedési megbízást állít ki a kedvezményezettel vagy a koordinátorral szemben.
            2. lépés
            Ha a terhelési értesítésben szereplő összeg egy részét vagy egészét nem fizetik vissza a megadott határidőn belül, és ha az érintett számvitelért felelős tisztviselő általi beszámítás részben vagy egyáltalán nem lehetséges, az érintett számvitelért felelős tisztviselőnek tájékoztatnia kell az érintett megbízott, engedélyezésre jogosult tisztviselőt.
            Az érintett megbízott, engedélyezésre jogosult tisztviselő ezután a „GF01” számviteli rendszerben a terhelési értesítés még kifizetésre váró részének vagy egészének kifizetésére irányuló fizetési megbízást kezdeményez, ellenőriz és engedélyez. Ezt követően, ha a kijelölt szolgálat azt az ABAC SAP rendszerben jóváhagyta, a kölcsönös biztosítási mechanizmus számvitelért felelős tisztviselője végrehajtja a fizetési megbízást.
            3. lépés
            Ezzel párhuzamosan az érintett megbízott, engedélyezésre jogosult tisztviselő a „GF01” számviteli rendszerben a nemteljesítő kedvezményezettel szemben új beszedési megbízást kezdeményez, ellenőriz és engedélyez. Ezt követően, ha a kijelölt szolgálat azt az ABAC SAP rendszerben jóváhagyja, a kölcsönös biztosítási mechanizmus számvitelért felelős tisztviselője végrehajtja a beszedési megbízást, aki gondoskodik annak nyomon követéséről, valamint a tartozás behajtásának biztosítása érdekében megteszi a költségvetési rendeletben meghatározott lépéseket.
            Az érintett megbízott, engedélyezésre jogosult tisztviselő a Bizottság, a végrehajtó ügynökség, a közös vállalkozás vagy más érintett finanszírozó szerv nevében új terhelési értesítést állít ki a kölcsönös biztosítási mechanizmus javára, amely – ugyanazon fizetési határidőkkel és kamatlábbal – egyszerűen az eredeti terhelési értesítés helyébe lép, és erről megfelelően tájékoztatja az adóst.
            Ha a kedvezményezett eleget tesz a terhelési értesítésnek, a pénzösszegeket a felhalmozódott késedelmi kamatokkal együtt a „GF01” bankszámlára fizetik be.
            Ha a kedvezményezett nem tesz eleget a terhelési értesítésnek, a szóban forgó pénzeszközök visszafizettetésére más lehetőségek is szóba jöhetnek, például az esedékes összegek beszámítása, a kedvezményezetthez kapcsolódó szervezetek felelősségre vonása (18) vagy adott esetben a behajtás (19), illetve – finanszírozó szervek esetében – bármely más, a szabályokkal és eljárásokkal összhangban előirányzott megfelelő intézkedés.
            A 2. és 3. lépés esetében: a tranzakció (fizetési megbízás és beszedési megbízás) megfelelőségének és szabályszerűségének ellenőrzésére és nyomon követésére tekintettel a kijelölt szolgálat hozzáférést kérhet az adminisztratív és pénzügyi aktákhoz. Ha hibát észlel, a kijelölt szolgálat elutasítja a tranzakciót, és értesíti az érintett megbízott, engedélyezésre jogosult tisztviselőt.
            Megjegyzések a 4.2. fejezethez
            
                        1.
                     
                     
                        A hatékony és eredményes pénzgazdálkodás elvének alkalmazásában és az Unió pénzügyi érdekeinek védelme érdekében a megbízott, engedélyezésre jogosult tisztviselőnek ellenőriznie kell, hogy a konzorcium vagy annak tagjai eleget tettek-e azon kötelezettségüknek, hogy (a támogatási megállapodás/magyarázó jegyzetekkel ellátott támogatási megállapodás szerint) időben tájékoztatást nyújtsanak arról, hogy a koordinátor nem osztotta szét az előfinanszírozást vagy az időközi kifizetést. Az érintett megbízott, engedélyezésre jogosult tisztviselőnek, amikor ilyen információt kap, haladéktalanul meg kell tennie minden lehetséges intézkedést a nemteljesítő koordinátornak történő további kifizetések felfüggesztése érdekében. Az érintett megbízott, engedélyezésre jogosult tisztviselő azt is mérlegelheti, hogy a konzorciumi tagoknak tudható-e be az ilyen tájékoztatással kapcsolatos késedelem, amelynek következtében nő az uniós költségvetés pénzügyi kitettsége (azaz további kifizetéssel jár).
                     
                  
                        2.
                     
                     
                        Ha a konzorciumi tagok indokolatlan késedelemmel tesznek jelentést a szétosztás elmaradásáról, a kölcsönös biztosítási mechanizmus keretében történő beavatkozás elindításához a megbízott, engedélyezésre jogosult tisztviselőnek kellő bizonyosságot kell szereznie azzal kapcsolatban, hogy a koordinátor nem kötött semmilyen két- vagy többoldalú megállapodást a ki nem fizetett kedvezményezettek egyikével sem, különösen a szóban forgó összeg bármely részének csökkentése, ellentételezése vagy kiegyenlítése céljából. A megbízott, engedélyezésre jogosult tisztviselő szükség esetén az átutalás és/vagy átvétel igazolását kérheti a koordinátortól, illetve a kedvezményezettektől.
                     
                  
                        3.
                     
                     
                        Csak a 4.2.2. pontra alkalmazandó. Ha egy kedvezményezett csődöt, fizetésképtelenséget jelent be, vagy végelszámolási vagy felszámolási eljárás alatt áll, a Bizottság, a végrehajtó ügynökség, a közös vállalkozás vagy más finanszírozó szerv megbízott, engedélyezésre jogosult tisztviselője a kölcsönös biztosítási mechanizmus keretében haladéktalanul beavatkozást kezdeményez a terhelési értesítésben meghatározott határidő előtt (1. lépés). Ha a „GF01” rendszerben kiállított beszedési megbízást határidő előtt adták ki vagy ki lehet adni, akkor a Bizottság, a végrehajtó ügynökség, a közös vállalkozás vagy más érintett finanszírozó szerv nevében és a kölcsönös biztosítási mechanizmus javára csak az e beszedési megbízásnak megfelelő terhelési értesítést kell elküldeni a kedvezményezettnek, amelynek másolatát továbbítják a felszámolónak.
                     
                  A helyzet rendezéséig semmilyen esetben sem lehet további kifizetéseket teljesíteni a koordinátor számára.
            5.   SZÁMVITELI RENDSZER
            
            5.1.   Éves beszámoló
            
            A beszámolónak meg kell felelnie az alkalmazandó szabályoknak, pontosnak és átfogónak kell lennie, továbbá megbízható és valós összképet kell mutatnia a kölcsönös biztosítási mechanizmus eszközeiről, a pénzügyi helyzetről és a pénzügyi év eredményéről.
            A kölcsönös biztosítási mechanizmus számvitelért felelős tisztviselője határozza meg a számviteli eljárásokat és a számlatükröt.
            5.2.   Számítógépes számviteli rendszer
            
            A kölcsönös biztosítási mechanizmus számvitelért felelős tisztviselője a rendszer üzembe helyezése előtt kidolgozza a számviteli szoftver működési leírását, és gondoskodik arról, hogy az megfeleljen a számviteli szabályoknak és gyakorlatnak.
            A megbízott, engedélyezésre jogosult tisztviselők és a kijelölt szolgálat a központi ABAC WORKFLOW rendszert használja a kifizetések teljesítésére, a bevételek beszedésére és a tartozások behajtására. Az ABAC SAP-ACCOUNTING rendszert használják az elszámolások vezetésére, elkészítésére és bemutatására.
            Az alkalmazott számviteli rendszernek és számviteli eljárásoknak figyelembe kell venniük a kölcsönös biztosítási mechanizmusra jellemző, e melléklet 2., 3. és 4. szakaszában ismertetett eljárásokat.
            5.3.   Kifizetések teljesítése
            
            A kifizetéseket a kölcsönös biztosítási mechanizmus számvitelért felelős tisztviselője a rendelkezésre álló pénzeszközök keretein belül teljesíti.
            A kölcsönös biztosítási mechanizmus számvitelért felelős tisztviselője csak akkor teljesíthet kifizetéseket banki átutalással, ha a kedvezményezett banki adatait és a kedvezményezett személyazonosságát alátámasztó információkat (vagy ezek módosításait) előzetesen bevitték a Bizottság központi, harmadik felek adatait tartalmazó adatbázisába.
            5.4.   Bevételek beszedése és tartozások behajtása
            
            A kölcsönös biztosítási mechanizmus számvitelért felelős tisztviselője felel az érintett megbízott, engedélyezésre jogosult tisztviselő által kiállított beszedési megbízásokért, és kellő gondossággal jár el annak biztosítása érdekében, hogy beszedjék ezeket az összegeket.
            Ha a tartozást a terhelési értesítésben meghatározott határidőn belül nem fizetik vissza, a kölcsönös biztosítási mechanizmus számvitelért felelős tisztviselője pert megelőző beszedési eljárást hajt végre, azaz emlékeztetőket és felszólító leveleket küld az adós részére.
            A kölcsönös biztosítási mechanizmus számvitelért felelős tisztviselője a terhelési értesítésben foglalt rendelkezéseknek megfelelően kiszámítja és behajtja a késedelmi kamatokat.
            A kölcsönös biztosítási mechanizmus számvitelért felelős tisztviselője szükség esetén a tartozást beszámítással vagy (a hetedik keretprogram intézkedései esetében) előzetesen letétbe helyezett garancia lehívásával is behajthatja, miután erről tájékoztatta az érintett megbízott, engedélyezésre jogosult tisztviselőt és a nemteljesítő kedvezményezettet.
            Ha a tartozásokat nem hajtják be pert megelőző eljárás keretében, a kölcsönös biztosítási mechanizmus számvitelért felelős tisztviselője a következőképpen jár el:
            
                        —
                     
                     
                        vagy felkéri az érintett megbízott, engedélyezésre jogosult tisztviselőt, hogy a költségvetési rendelet 100. cikkével összhangban dolgozzon ki egy végrehajtható határozatot, vagy
                     
                  
                        —
                     
                     
                        ha nem lehetséges a beszedési megbízást végrehajtható határozat formájába önteni, utasítja a Bizottság illetékes szolgálatát, hogy a belső szabályokkal összhangban bírósági úton szerezzen végrehajtási végzést (20).
                     
                  A kölcsönös biztosítási mechanizmus számvitelért felelős tisztviselője meghosszabbíthatja az adós fizetési határidejét, ha az adós kötelezettséget vállal a késedelmi kamatok megfizetésére, valamint olyan biztosítékot nyújt be, amely a tőkeösszeget és a kamatot egyaránt fedezi.
            A kölcsönös biztosítási mechanizmus számvitelért felelős tisztviselője szükség esetén az eljárás bármely szakaszában lépéseket tehet az Unió pénzügyi érdekeinek védelme érdekében.
            5.5.   A „GF01” bankszámlák kezelése
            
            A kölcsönös biztosítási mechanizmus számvitelért felelős tisztviselője felhatalmazást kap arra, hogy kezelje a kifizetések teljesítéséhez és a bevételek beszedéséhez használt bankszámlákat. A kölcsönös biztosítási mechanizmus számvitelért felelős tisztviselője felel az e számlákon elhelyezett pénzeszközök védelméért.
            A kölcsönös biztosítási mechanizmus számvitelért felelős tisztviselőjének legalább havonta egyszer ellenőriznie kell, hogy a számviteli rendszerbe bevitt összegek megegyeznek-e az említett bankszámlákon lévő összegekkel. A kölcsönös biztosítási mechanizmus számvitelért felelős tisztviselőjének meg kell vizsgálnia és szükség esetén korrigálnia kell a feltárt eltéréseket.
            
               (1)  Az Európai Parlament és a Tanács 1982/2006/EK határozata (2006. december 18.) az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramjáról (2007–2013) (HL L 412., 2006.12.30., 1. o.).
            
               (2)  Az Európai Parlament és a Tanács 1291/2013/EU rendelete (2013. december 11.) a „Horizont 2020” kutatási és innovációs keretprogram (2014–2020) létrehozásáról és az 1982/2006/EK határozat hatályon kívül helyezéséről (HL L 347., 2013.12.20., 104. o.).
            
               (3)  Az Európai Parlament és a Tanács (EU) 2021/695 rendelete (2021. április 28.) a Horizont Európa kutatási és innovációs keretprogram létrehozásáról, valamint részvételi és terjesztési szabályainak megállapításáról, továbbá az 1290/2013/EU és az 1291/2013/EU rendelet hatályon kívül helyezésérő (HL L 170., 2021.5.12., 1. o.).
            
               (4)  A Tanács (Euratom) 2021/765 rendelete (2021. május 10.) az Európai Atomenergia-közösségnek a Horizont Európa kutatási és innovációs keretprogramot kiegészítő, a 2021–2025 közötti időszakra vonatkozó kutatási és képzési programjának létrehozásáról, valamint az (Euratom) 2018/1563 rendelet hatályon kívül helyezéséről (HL L 167I., 2021.5.12., 81. o.).
            
               (5)  Az Európai Parlament és a Tanács (EU, Euratom) 2018/1046 rendelete (2018. július 18.) az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről (HL L 193., 2018.7.30., 1. o.).
            
               (6)  Az EUSPA (a volt GSA), az EIT és a közös vállalkozások kivételével.
            
               (7)  A Bizottság C(2018) 5120 final határozata (2018. augusztus 3.) az Európai Unió általános költségvetésének (az Európai Bizottságra vonatkozó szakasz) végrehajtására vonatkozó, a Bizottság szervezeti egységeinek figyelmébe szánt belső szabályokról, 15. melléklet – A pénzügyi szereplők szabályzata, 3. rész – A Bizottság számvitelért felelős tisztviselőjének feladat- és felelősségi köréről szóló szabályzat.
            
               (8)  Magától értetődik, hogy a kölcsönös biztosítási mechanizmus eszközeinek kezelése során az uniós költségvetés befektetési kockázatot vállal, ami azt jelenti, hogy a befektetési hozamok a jövőbeli piaci feltételektől és magatartástól függően negatív vagy pozitív is lehetnek.
            
               (9)  Kivéve a Horizont Európa Marie Skłodowska-Curie (MSCA) programja esetében.
            
               (10)  Az e mellékletben szereplő, fizetési megbízásra való minden egyes hivatkozás alapértelmezés szerint magában foglalja a hozzá kapcsolódó kifizetési kérelme(ke)t is.
            
               (11)  A közös vállalkozások és más finanszírozó szervek saját számvitelért felelős tisztviselőjükön keresztül gondoskodnak a fizetési megbízás végrehajtásáról.
            
               (12)  A GSA, az EIT, a közös vállalkozások és az egyéb érintett finanszírozó szervek a kölcsönös biztosítási mechanizmussal kapcsolatos hozzájárulásokat közvetlenül a „GF01” számviteli rendszerbe utalják.
            
               (13)  Az ABAC (eredményszemléletű számviteli rendszer) az Európai Bizottság informatikai pénzügyi rendszerének rövidítése.
            
               (14)  Az SAP az ABAC rendszeren belül azonosítja számviteli modult.
            
               (15)  Az intézkedés időtartamát a támogatási megállapodásban rögzítik.
            
               (16)  A fizetésképtelenségi eljárásról szóló, 2015. május 20-i (EU) 2015/848 európai parlamenti és tanácsi rendeletben meghatározottak szerint (HL L 141., 2015.6.5., 19. o.).
            
               (17)  Ez a koordinátor esetében a felvett támogatásnak a saját költségeihez kapcsolódó részét fedezi, a konzorciumi tagok között szét nem osztott előfinanszírozásra/időközi kifizetésekre nem vonatkozik.
            
               (18)  A Horizont 2020 és a Horizont Európa esetében adott esetben a támogatási megállapodás alapján.
            
               (19)  A közvetlen irányításból eredő követelések behajtására, valamint a Szerződések szerinti pénzbírságok, átalányösszegek és kényszerítő bírságok behajtására vonatkozó belső eljárási rendelkezések (2018. augusztus 3-i C(2018) 5119 final határozat).
            
               (20)  A Bizottság C(2018) 5119 final határozata (2018. augusztus 3.) a közvetlen irányításból eredő követelések behajtására, valamint a Szerződések szerinti pénzbírságok, átalányösszegek és kényszerítő bírságok behajtására vonatkozó belső eljárási rendelkezésekről.